**NYÍLT ÜLÉSEN** tárgyalandó!

A határozati javaslat elfogadásához

**minősített többség** szükséges.

Meghívott személy: -

Mellékletek:

1. A Budakörnyéki Önkormányzati Társulás Társulási Megállapodásának 10. számú módosítása (az I. határozati javaslat melléklete is)

2. A Budakörnyéki Önkormányzati Társulás egységes szerkezetű Társulási Megállapodása (az I. határozati javaslat melléklete is)

#### ELŐTERJESZTÉS

**A Budakörnyéki Önkormányzati Társulás**

**Társulási Tanácsa 2018. július 19-i ülésére**

**Tárgy:** **Döntés a Budakörnyéki Önkormányzati Társulás Társulási Megállapodásának módosításáról**

**Határozati javaslat:**

**Budakörnyéki Önkormányzati Társulás Társulási Tanácsának** **……/2018. (VII. 19.) BÖT határozata a Budakörnyéki Önkormányzati Társulás Társulási Megállapodásának  
10. számú módosításáról**

1. A Budakörnyéki Önkormányzati Társulás Társulási Tanácsa elfogadja a határozat mellékletét képező Társulási Megállapodás 10. számú módosítását és az egységes szerkezetű Társulási Megállapodást.
2. A Budakörnyéki Önkormányzati Társulás Társulási Tanácsa felkéri a tagtelepülések polgármestereit, hogy a Társulási Megállapodás 10. számú módosítását terjesszék be a településük önkormányzatának soron következő képviselő-testületi ülésére, és az elfogadásról szóló határozatot küldjék meg a Társulás munkaszervezeti feladatait ellátó Budakeszi Polgármesteri Hivatal részére.
3. A Budakörnyéki Önkormányzati Társulás Társulási Tanácsa felkéri az elnököt, hogy az 1. pont szerinti dokumentumokat küldje meg a Magyar Államkincstárnak a törzskönyvi nyilvántartásban történő átvezetés érdekében.
4. A Budakörnyéki Önkormányzati Társulás Társulási Tanácsa felkéri a munkaszervezeti feladatokat ellátó Budakeszi Polgármesteri Hivatalt, hogy a HÍD Családsegítő és Gyermekjóléti Szolgálat és Központ 2018. évi költségvetésének módosítását a Tinnye és Pilisjászfalu Képviselő-testületének döntése alapján a biztosított forrás kapcsán a készítse elő.

**Felelős:** 1. és 3. pont: dr. Csutoráné dr. Győri Ottilia elnök

2. pont: a tagtelepülések polgármesterei

4. pont: dr. Szelenczy Gabriella jegyző, munkaszervezet vezető

**Határidő:** 1. pont: azonnal

2. pont: a döntést követő 30 napon belül

3. pont: a döntést követő 45 napon belül

4. pont: következő társulási tanács ülés

**Indokolás**

**Tisztelt Társulási Tanács!**

A Budakörnyéki Önkormányzati Társulás Társulási Tanácsa előző társulási tanács ülésen támogatta Pilisjászfalu és Tinnye települések csatlakozását a HÍD Szociális, Család és Gyermekjóléti Szolgálat és Központ ellátási területéhez. Ennek megfelelően a Budakörnyéki Önkormányzati Társulás Társulási Megállapodását módosítani szükséges.

A Magyarország helyi önkormányzatairól szóló 2011. évi CLXXXIX. törvény. 88. § (2) bekezdése alapján, a társulásban részt vevő képviselő-testületek mindegyikének minősített többséggel hozott döntése szükséges a társulási megállapodás jóváhagyásához, módosításához vagy a társulás megszüntetéséhez.

Fentiekre tekintettel kérem a tagtelepülések polgármestereit, hogy a Társulási Megállapodás 10. számú módosítását terjesszék be a településük önkormányzatának soron következő képviselő-testületi ülésére, és az elfogadásról szóló határozatot küldjék meg a Társulás munkaszervezeti feladatait ellátó Budakeszi Polgármesteri Hivatal részére.

Kérem a fenti előterjesztés megtárgyalását és a határozati javaslatok elfogadását.

Budakeszi, 2018. július 12.

**dr. Csutoráné dr. Győri Ottilia**

**elnök**